ຝົນ​ດາວ​ຕົກ ເພີ​ຊີ​ອີດ ຈະ​ພົບ​ເຫັນຫຼາຍ​ສຸດ​ ໃນອາ​ທິດນີ້ 
ສຳ​ລັບ​ການ​ເບິ່ງ​ທີ່​ແຈ້ງ​ທີ່​ສຸດ, ອົງ​ການ NASA ໄດ້​ແນະ​ນຳ​ວ່າ ໃຫ້​ຢູ່​ໄກໆ​ຈາກ​ແສງ​ໄຟ​ແຈ້ງຂອງຕົວເມືອງ ໄປຢູ່ໃນບ່ອນທີ່ມືດກວ່າ.
ຝົນດາວຕົກທີ່ງາມທີ່ສຸດຂອງປີ ແມ່ນໄດ້ເກີດຂຶ້ນແລ້ວ ໃນທົ່ວຊີກໂລກຕອນເໜືອ, ຜູ້ແນມເບິ່ງທ້ອງຟ້າຈະໄດ້ເຫັນຝົນດາວຕົກທີ່ສວຍສົດງົດ ງາມຢູ່ທ້ອງຟ້າ ຈາກຕອນແລງຂອງວັນອາທິດຮອດຕອນເຊົ້າມືດຂອງວັນຈັນມື້ນີ້, ພ້ອມກັບຕອນຄ່ຳຂອງວັນຈັນມື້ນີ້ ຮອດຕອນເຊົ້າມືດຂອງວັນອັງຄານ ຝົນດາວຕົກ ເພີຊີອີດ (Purseid) ປາກົດຂຶ້ນໃນເວລາທີ່ໂລກໄດ້ເຂົ້າໄປໃນພື້ນທີ່ສິ່ງ ເສດເຫຼືອຂອງດາວຫາງ Swift-Tuttle ໂລກໄດ້ເຂົ້າໄປໃນພື້ນທີ່ສິ່ງເສດເຫຼືອດັ່ງກ່າວ ໃນທ້າຍເດືອນກໍລະກົດທີ່ຜ່ານມາ, ແຕ່ໃນທ້າຍອາທິດນີ້ຈະເປັນຈຸດສູງສຸດຂອງມັນ, ເຊິ່ງຈະມີດາວຕົກຫຼາຍເຖິງ 50 ລູກໃນທຸກໆຊົ່ວໂມງ ໂລກຈະອອກຈາກພື້ນທີ່ສິ່ງເສດ ເຫຼືອໃນທ້າຍເດືອນສິງຫານີ້ ອີງຕາມອົງການ NASA, ການຖ່າຍທອດສົດຝົນດາວຕົກຈາກກ້ອງໃນເມືອງ ຮັ້ນສວິລ, ລັດ ອາລາບາມາ ນັ້ນ, ຈະມີໃຫ້ເບິ່ງຢູ່ໜ້າເຟສບຸກ NASA Metoer Watch ຫຼັງຈາກ 8 ໂມງແລງຕາມເວລາຊາຍຝັ່ງກ້ຳຕາເວັນອອກຂອງ ສະຫະລັດ ໃນວັນອາທິດວານນີ້ ສຳລັບການເບິ່ງທີ່ແຈ້ງທີ່ສຸດ, ອົງການ NASA ໄດ້ແນະນຳວ່າ ໃຫ້ຢູ່ໄກໆຈາກແສງໄຟ ແຈ້ງຂອງຕົວເມືອງ ໄປຢູ່ໃນບ່ອນທີ່ມືດກວ່າ ອົງການ NASA ກ່າວວ່າ ຝົນດາວຕົກສາມາດແນມເຫັນໄດ້ຈາກທຸກທິດທາງ ແລະ ສິ່ງ ທີ່ທ່ານຕ້ອງການເພື່ອແນມເບິ່ງແມ່ນພຽງຕາຂອງທ່ານເທົ່ານັ້ນ ໂດຍບໍ່ຕ້ອງໃຊ້ກ້ອງສ່ອງ ທາງໄກ ຫຼື ກ້ອງສ່ອງເບິ່ງດາວ ອົງການ NASA ກ່າວຕື່ມວ່າ ທຸກຄົນຄວນໃຫ້ເວລາສຳ ລັບຕາຂອງຕົນເອງ 30 ນາທີ ເພື່ອປັບເຂົ້າກັບຄວາມມືດ